ŞTIU, 25 februarie, cu Felix Drăghici și Costi Mocanu.
Ministrul Sănătății a întristat sute de florării – fără mărțișoare și flori de 1 martie. Ministrul Educației atacă aberația- florile nu transmit Covid-ul, pe logica asta și lucrarea de control este purtătoare de virus. România trăiește criza despre care toți refuză să vorbească- în 2050 vom mai fi doar 16 milioane – oameni puțini înseamnă bani mai puțini. Premierul Cîțu se fălește cu cifrele vaccinării – locul 3 în Europa, locul 7 în lume, nici tulpina britanică nu se atinge de noi – nu înțelegem de ce nu am comandat deja statuia. Cine va face în România carne sintetică – Bill Gates e sigur că doar așa scăpăm Pământul de gazele de seră – discutăm cu specialistul în chimie Daniel Funeriu despre antricotul printat și steak-ul crescut în laborator. Premierul Cîțu ne prezintă o țară ca un sac cu de toate – nimeni nu va fi dat afară, pentru că Guvernul are mușchi și poate! Promite el și nu știm pe ce se bazează. Avem 6 cimitire și nici un spital – o reclamă din Maramureș care a salvat vieți și a stârnit zâmbete în toată Europa – povestea este un succes greu de prevăzut.
Juriul emisiunii a fost alcătuit din: Andreea Olteanu, Răzvan Țupa și Sebastian Dobrincu.